Riigimetsa Majandamise Keskus

Mõisa/3

Sagadi küla 14.03.2023 nr NJ-JUH-6/286

45403 Haljala vald

[info@rmk.ee](mailto:info@rmk.ee)

**Taotlus**

Enefit Power AS (registrikood 10579981, 2/3 kaasomandist) ja Osaühing VKG Kaevandused (registrikood 10854884, 1/3 kaasomandist) kasuks on seatud hoonestusõigus registriosa numbriga 15944350 Majandus- ja Kommunikatsiooniministeeriumi valitsemisel olevale Ida-Viru maakonnas Lüganuse vallas Rebu külas asuvale Uus-Kiviõli kaevandus kinnisasjale registriosa nr 5064408, katastritunnusega 43801:001:0126, pindalaga 118,02 ha, sihtotstarbega maatulundusmaa 70% ja mäetööstusmaa 30%.

Enefit Power AS ja VKG Kaevandused OÜ vahel 23.04.2019 sõlmitud „Koostööleping ühiseks kaevandamiseks Uus-Kiviõli ja Oandu kaeveväljadel“ alusel teostavad Enefit Power AS ja VKG Kaevandused OÜ ühiselt Uus-Kiviõli kaevanduse avamise toiminguid ja töid. VKG Kaevandused OÜ-le on välja antud keskkonnaluba nr L.MK/ 333343 põlevkivi kaevandamiseks Uus-Kiviõli II kaevanduses ja Enefit Power AS-le on välja antud keskkonnaluba L.MK/32949 põlevkivi kaevandamiseks Uus-Kiviõli kaevanduses.

Riigihalduse ministri 12.10.2022 käskkirjaga nr 186 on kehtestatud Ida-Viru maakonnaplaneeringu joonehitise teemaplaneering „Uus-Kiviõli kaevanduse logistikataristu asukohavaliku kavandamine“. Teemaplaneeringu koostamise eesmärgiks oli Uus-Kiviõli kaevanduse logistikataristule optimaalse asukoha leidmine variantide võrdluse teel, mis on edaspidi alus taristu ehitamiseks vajaliku projektdokumentatsiooni koostamisele.

Nimetatud planeeringus käsitletud logistikataristu lahendus läbib Riigimetsa Majandamise Keskus valitsemisel olevaid kinnisasju Kohtla metskond 17, registriosa nr 2363450 (katastritunnus 49801:001:0390, asukoht Võrnu küla, Alutaguse vald, Ida-Viru maakond), Mäetaguse metskond 35, registriosa nr 2690550 (katastritunnus 49801:001:0365, asukoht Võrnu küla, Alutaguse vald, Ida-Virumaa) ja Mäetaguse metskond 33, registriosa nr 4757808 (katastritunnus 49801:001:0363, asukoht Võrnu küla, Alutaguse vald, Ida-Viru maakond).

Uus-Kiviõli ja Uus-Kiviõli II kaevanduste arendamisega on tekkinud Enefit Power AS-il ning OÜ-l VKG Kaevandused vajadus välja arendada kaubakivi ja/või mäemassi transportimise logistika. Ettevõtete logistikataristu ühine alguspunkt on Rääsa tööstusterritooriumil ja lõpp-punkt Ojamaa tööstusterritooriumi rikastusvabrikus. Prioriteetne variant on rajada mäemassi transportimise eesmärgil lintkonveier, mis suundub Rääsa tööstusterritooriumilt Ojamaa tööstusterritooriumile.

OÜ Reaalprojekt poolt on koostatud eelprojekt nr P22063 „Uus-Kiviõli kaevanduse konveieri muldkeha ja juurdesõidutee“. Projektiga hõlmatud Kohtla metskond 17 (katastritunnusega 49801:001:0390), Mäetaguse metskond 35 (katastritunnus 49801:001:0365) ja Mäetaguse metskond 33 (katastritunnus 49801:001:0363) kinnisasjadele on projekteeritud sõidutee, mille äärde on projekteeritud konveierliini muldkeha, sõidutee katte kogulaius on 7,0 m, konveieri muldkeha ristlõike laius on 7,0 m ning konveieri kõrvale on planeeritud 2,9 m laiune ala elektri- ja sidekaablite paigaldamiseks.

Tuginedes vajadusele tagada kehtestatud teemaplaneeringu logistikataristu lahendusele vastavad maakasutusõigused, soovime seada Uus-Kiviõli kaevandust teenindavate lintkonveierite, konveierliini muldkehale, sõiduteele ja konveieri kõrvale planeeritud elektri- ja sidekaablite ehitamiseks, kasutamiseks ja majandamiseks vajalikud reaalservituudid vastavalt lisatud plaanil näidatud alade ulatuses Riigimetsa Majandamise Keskus valitsemisel olevate kinnisasjade Kohtla metskond 17 (koormatava ala pindala 41 068 m2), Mäetaguse metskond 35 (koormatava ala pindala 70 473 m2) ja Mäetaguse metskond 33 (koormatava ala pindala 16 748 m2) osas.

Reaalservituudid soovime seada valitseva Uus-Kiviõli kaevandus kinnisasja (registriosa nr 5064408, katastritunnusega 43801:001:0126, pindalaga 118,02 ha) koormava Enefit Power AS-ile ja VKG Kaevandused OÜ kuuluva hoonestusõiguse (registriosa nr 15944350) kasuks hoonestusõiguse tähtaja lõppemiseni tähtaja pikendamise võimalusega.

Eeltoodust tulenevalt palume esitada ettepanek kinnisasja kasutamiseks andmise tasu ja tingimuste kohta Uus-Kiviõli kaevandust teenindavate lintkonveierite, konveierliini muldkeha, sõidutee ja konveieri kõrvale planeeritud elektri- ja sidekaablitele kasutamist tagavate reaalservituutide seadmiseks Riigimetsa Majandamise Keskus valitsemisel olevatele kinnisasjadele.

Kuivõrd riigihalduse ministri 12.10.2022 käskkirjaga nr 186 kehtestatud Ida-Viru maakonnaplaneeringu joonehitise teemaplaneeringu „Uus-Kiviõli kaevanduse logistikataristu asukohavaliku kavandamine“ planeeringulahendus kattub Riigimetsa Majandamise Keskus ja Enefit Power AS vahel 29.12.2015 sõlmitud isikliku kasutusõiguse seadmise lepinguga (Notari ametitegevuse raamatu registreerimise number 1649) Kohtla metskond 17, Mäetaguse metskond 35 ja Mäetaguse metskond 33 kinnisasjadele seatud ümbersõidutee isikliku kasutusõiguse alaga, siis soovime samaaegselt kehtestatud teemaplaneeringu kohase maakasutust tagava servituudilepingu sõlmimisega lõpetada Enefit Power AS kasuks seatud isiklikud kasutusõigused (ümbersõiduteed) eelnimetatud kinnisasjadel.

Lugupidamisega

(allkirjastatud digitaalselt) (allkirjastatud digitaalselt)

Andres Vainola Margus Kottise

Enefit Power AS OÜ VKG Kaevandused

juhatuse esimees juhatuse esimees

Pavel Onuchak Margus Loko

Enefit Power AS OÜ VKG Kaevandused

juhatuse liige juhatuse liige

Lisad: 1. eelprojekti nr P22063 seletuskiri ja asendiplaan;

2. reaalservituudi ala asendiplaan;

Mart Järvet

[mart.jarvet@energia.ee](mailto:mart.jarvet@energia.ee)